भारत जोडो यात्रा

भारत जोडो यात्रा (इंग्रजी : युनायटेड इंडिया मार्च) हे भारतीय राष्ट्रीय काँग्रेसने सुरू केलेले एक जनआंदोलन आहे.  काँग्रेसचे नेते राहुल गांधी, पक्षाचे कार्यकर्ते आणि सामान्य जनतेला एकत्रित करून, भारतीय द्वीपकल्पाच्या दक्षिणेकडील टोक असलेल्या कन्याकुमारीपासून जम्मू आणि काश्मीरपर्यंत १५० दिवसांत ३,५७० किलोमीटर अंतरावर पायी चालत जाण्यासाठी चळवळीचे आयोजन करत आहेत. 

नवी दिल्ली येथे भारतीय जनता पक्षाच्या नेतृत्वाखालील केंद्र सरकारच्या कथित "विभाजनाच्या राजकारणा"  विरोधात देशाला एकत्र आणण्यासाठी त्यांनी ही चळवळ सुरू केल्याचे काँग्रेसने म्हणले आहे. ७ सप्टेंबर २०२२ रोजी राहुल गांधी आणि तामिळनाडूचे मुख्यमंत्री एमके स्टॅलिन  यांनी हे आंदोलन सुरू केले.  याचे मुख्य उद्दिष्ट "भिती, धर्मांधता आणि पूर्वग्रह" यांच्या राजकारणाविरुद्ध आणि उपजीविकेचा नाश, वाढती बेरोजगारी आणि वाढत्या असमानतेच्या विरोधात लढा देणे आहे.  या आंदोलनादरम्यानच काँग्रेस पक्षाच्या अध्यक्षपदाची निवडणूक झाली.

 पार्श्वभूमी 
काँग्रेस पक्षाने २३ ऑगस्ट २०२२ रोजी AICC मुख्यालयात भारत जोडो यात्रेसाठी लोगो, टॅगलाइन आणि संकेतस्थळ सुरू केली. ७ सप्टेंबर रोजी कन्याकुमारी येथून मोर्चाला सुरुवात झाली.  ही ३,५७०-किलोमीटर लांब, १५० दिवसांची 'नॉन-स्टॉप' पदयात्रा असेल, ज्यामध्ये देशभरातील १२ राज्ये आणि दोन केंद्रशासित प्रदेशांचा समावेश असेल. यात्रेदरम्यान राहुल गांधी दिवसा लोकांना भेटतील आणि रात्री तात्पुरत्या निवासस्थानात झोपतील.  ही पदयात्रा कन्याकुमारीपासून सुरू होऊन श्रीनगरमध्ये संपेल आणि संपूर्णपणे पायी चालत पूर्ण केली जाईल.   यात्री २ शिफ्टमध्ये दररोज एकूण २३ किलोमीटर अंतर कापणार आहेत.  मोर्चाने नोव्हेंबर २०२२ पर्यंत १,९०० किलोमीटरहून अधिक अंतर पार केले आहे.  
 वेळापत्रक 
+अखिल भारतीय - तात्पुरते यात्रा वेळापत्रकराज्य / केंद्रशासित प्रदेशप्रवेशाची तारीखदिवसांची संख्याप्रमुख ठिकाणेतामिळनाडू७ आणि २९ सप्टेंबर४कन्याकुमारीकेरळ१० सप्टेंबर१८तिरुअनंतपुरम, कोची, निलांबूरकर्नाटक३० सप्टेंबर२१म्हैसूर, बेल्लारी, रायचूरआंध्र प्रदेश१८ ऑक्टोबर४डी. हिरेहाळ, अलूरतेलंगणा२३ ऑक्टोबर१२विकाराबाद, हैदराबादमहाराष्ट्र७ नोव्हेंबर१४नांदेड, जळगाव जामोदमध्य प्रदेश२० नोव्हेंबर१६महू, इंदूर, उज्जैनराजस्थान३ डिसेंबर१८झालावार, अलवर, कोटा, दौसाहरियाणा२४ आणि ३० डिसेंबर१२अंबालाउत्तर प्रदेश२४ डिसेंबर५बुलंदशहरदिल्ली२८ डिसेंबर२राजघाटपंजाब१० जानेवारी११पठाणकोट१० जानेवारीनंतरचे मार्ग अजून प्रकाशित नाहीतजम्मू आणि काश्मीरफेब्रुवारी (अंदाजे.)जम्मू, श्रीनगर

 संदर्भ 

वर्ग:भारतीय राष्ट्रीय काँग्रेस
वर्ग:भारतातील राजकारण